มีคนทักว่าท้องคะ เเต่ประจำเดือนม่ขาด เดือนนี้พึ่งหายไปคะเเต่มาน้อย ม่ปวดท้อง ลองเข้าไปดูในเน็ตอาการคนท้อง บางข้อก้มีคนบ้าง มีอาการปวดหลัง วิตกไปเอง รึ ท้องจริงๆคะ
สวัสดีค่ะ หากประจำเดือนได้มาในช่วงวันที่ที่ควรจะมา และมานาน 2-7 วัน ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ ส่วนอาการปวดท้องขณะมีประจำเดือนมานั้น ก็ไม่ได้จำเป็นว่าจะต้องเกิดขึ้นในทุกรอบที่มีประจำเดือนค่ะ สำหรับอาการปวดหลัง ก็ไม่ใช่อาการของการตั้งครรภ์ โดยส่วนใหญ่ มักเกิดจากการบาดเจ็บของกล้ามเนื้อ จากการทำงานมากไป เช่น ยกของหนัก ก้มๆ เงยๆ บ่อย นั่งทำงานผิดท่า มีน้ำหนักตัวมาก เป็นต้นแต่หากประจำเดือนไม่ได้มาในช่วงวันที่ที่ควรจะมา หรือมาเพียง 1 วัน แล้วหายไป ก็อาจไม่ใช่ประจำเดือนก็ได้ เช่น อาจเป็นเลือดออกช่วงไข่ตก เป็นต้น ดังนั้น ในกรณีนี้ จึงยังไม่สามารถตอบได้ว่ามีการตั้งครรภ์หรือไม่ ต้องลองตรวจหาการตั้งครรภ์ หลังจากที่มีเพศสัมพันธ์ไปแล้วประมาณ 2 สัปดาห์ค่ะ